Праект памяшкання з рамным жалезабетонным каркасам (у народзе — “клюшачнік”), што ўзводзіцца ў Жажэлцы, распрацоўвалі ў РУП “НПЦ НАН Беларусі па жывёлагадоўлі”. Галоўны інжынер праекта Валерый Рамуальдавіч Скварко, які здзяйсняе аўтарскі нагляд за будаўніцтвам, акрэсліў асноўныя перавагі дадзенай канструкцыі: невысокі кошт збудавання, высокая хуткасць мантажу, надзейнасць, высокая вогнеўстойлівасць. Дадзены праект дазваляе стварыць аптымальныя ўмовы для ўтрымання маладняку жывёлы, сухастойнага статку, укараніць перадавыя тэхналогіі. Матэрыялы для будаўніцтва — толькі айчынныя.